इंटरव्यू के नाम पर 40 लाख ठगे, युवक-युवती पर केस
इंदौर | लसूड़िया पुलिस ने एक युवक व युवती के खिलाफ धोखाधड़ी का केस दर्ज किया है। उन्होंने कैम्पस इंटरव्यू के नाम पर आवेदकों से 40 लाख रुपए हड़प लिए। इसकी शिकायत क्राइम ब्रांच में हुई थी। टीआई आरडी कानवा ने बताया सागर के रहने वाले राहुल पिता इंदौर आरके पटेरिया के खिलाफ केस दर्ज किया गया है। दिव्या जैन के साथ प्रफुल्ल पाटील और रोहित यादव ने शिकायत की थी। उन्होंने बताया राहुल कालिंदी मिडटाउन में रहता था। तब उससे पहचान हुई थी। राहुल आरकेडीएफ कॉलेज में टीपीओ के पद पर था और दीप्ति उसकी असिस्टेंट थी। उन्होंने कहा था कि कॉलेज में कैम्पस इंटरव्यू होते हैं। इसमें आप अपने परिचितों को ला सकते हैं। कंपनी के आने-जाने का खर्च वहन कर प्लेसमेंट करवाए जा सकते हैं।
इस पर हमने दोनों के जरिए टेक बैंडर ली, एचपीएल, एसेंजर, एचसीएल, रेल टेक्नोलॉजी, टेक महिंद्रा, रिलायंस, एमएफ ब्रेक डाउन, नेविज मोबाइल जेके पॉवर, 3 डीपीएल कंपनियों में 60 लोगों का सिलेक्शन करवाया। इसके लिए 40 लाख रुपए राहुल और दीप्ति को दिए। उन्होंने चार महीने बाद की प्लेसमेंट की तारीख दी और रुपए हड़प लिए। हेराफेरी का पता चलने पर आरकेडीएफ कॉलेज ने उन्हें नौकरी से निकाल दिया। रुपए मांगने पर राहुल द्वारा धमकी दी जाती है।
hin_Deva hin_Deva hin_Deva